Datasets:
LocalDoc
/
AzTC

Dataset card Data Studio Files
xet
 Community
Search is not available for this dataset
text
stringlengths
10
518k
75 yaşında niyə belə hərəkət etdiyimi bilmirəm.
El-oba içində də pis vəziyyətdə qalmışam.
Hələ də niyə belə bir iş gördüyümü başa düşmürəm.
Təqsirləndirilən şəxs bildirib ki, həyatı boyu bir dəfə ailə həyatı qurub, Dəstəgül Mehdiyeva ilə evlənib:“Hadisə baş verəndən əvvəlki dövrlərdə Dəstəgülü döyməmişəm.
Özüm də neynədiyimi, hadisənin necə baş verdiyi bilməmişəm.
Dəstəgüllə birgə nikahımızdan beş övladımız olub.
Hadisə baş verən anda uşaqlar evdə olmayıb.
Özüm və Dəstəgül qonaq otağında olmuşuq.
Nəvələrim Dövlət və Günəş o biri otaqda yatıblar və bizim mübahisələrimizi görməyiblər.
Dəstəgülü öldürmək niyyətim olmayıb.
Sözlərimiz düz gəlmədiyi üçün özüm də bilmədən bu hadisə olub.
Əvvəllər də Dəstəgülü öldürmək fikrim olmayıb.
Nəvələrimin evdə olmasını bilsəydim, bu hadisəni bəlkə də törətməzdim”.
Məhkəmə təqsirləndirilən şəxsin ibtidai istintaq zamanı verdiyi ifadəsini açıqlayıb.
Həmin ifadədən məlum olur ki, arvadı Dəstəgül, oğlu Taleh, sonuncunun arvadı Samirə və iki azyaşlı övladları Dövlət və Günəş ilə birgə yaşayıb:“Arvadım Dəstəgül evdar qadın olub.
Arvadım ilə uzun illər ailədaxili məsələlərə görə mütəmadi olaraq münaqişə etmişik.
Bunun əsas səbəbi aramızda heç vaxt sevgi münasibətinin mövcud olmaması, bir-birimiz ilə yola getməməyimiz, xırda məişət problemlərinin üstündə dalaşmağımız olub.
Hadisədən bir neçə gün əvvəl Dəstəgüllə Bərdə rayonunda keçirilən toy məclisində iştirak etdik.
Bu vaxt Dəstəgül mənim bəyənmədiyim və aramızda ədavət olan qohumlarım ilə ziddimə olaraq, məni qıcıqlandırmaq üçün səmimi münasibət quraraq deyib-gülüb.
Mən də Dəstəgülə əsəbiləşdim və bu mövzuda aramızda bir neçə gün münaqişə davam etdi”.
Təqsirləndirilən şəxs qeyd edib ki, oğlu Taleh və gəlini Samirə yanvarın 14-də, axşam saatlarında şəxsi işləri ilə əlaqədar Bakı şəhərinə gediblər, onların övladları Dövlət və Samirə isə evdə qalıblar:“Yanvarın 15-də, saat 16 radələrində yaşadığı evin həyətində təsərrüfat işləri gördük.
Bundan sonra rayonda bəzi işlərimi həll etmək üçün evdən çıxmaq qərarına gəldim.
Bunun üçün evin içərisinə daxil oldum.
İlkin olaraq mətbəx otağına daxil olub əl-üzümü yudum.
Dəstəgül isə həmin vaxt qonaq otağında dayandı.
Bu zaman yenə aramızda eyni mövzuda mübahisə yarandı.
Dəstəgül mənə təhqir dolu sözlər dedi, qardaşlarının ayıb yerinin ağzıma olması barədə sözlər işlətdi.
Mən də Dəstəgülə eyni formada cavab qaytardım.
Lakin Dəstəgül yenə mənimlə söyüşlə danışaraq məni təhqir etməyə davam etdi.
Dəstəgülün üstünə qışqırdım, səsini kəsməsini desəm də, durmadan məni ağır ifadələrlə təhqir etməyə davam etdi.
Necə olduğunu bilmədən bir anlıq əsəblə mətbəx otağındakı masanın üzərində olan baltanı əlimə götürərək təxminən beş-altı metr məsafədən zərblə Dəstəgülün üstünə atdım.
Baltanın kəsici hissəsi Dəstəgülün sifətinə tuş gəldi.
Dəstəgülə yaxınlaşaraq baltanı yerdən götürdüm və kəsici tərəfi ilə onun başının arxasından bir-iki zərbə endirdim.
Həmin zərbələri endirməzdən əvvəl Dəstəgül mənə müqavimət göstərərək əlləri ilə qollarımdan və baltadan tutmağa çalışdı.
Sonra baltanı həmin otaqda döşəmənin üstünə ataraq evdən çıxdım”.
Əliyarın sözlərinə görə, hadisənin baş verdiyi vaxt evdə azyaşlı nəvələri Dövlət və Günəşdən başqa heç kim olmayıb:“Lakin nəvələrimin hadisəyə şahid olub-olmadıqlarını bilməmişəm.
Evdən çıxaraq küçədə saxladığım “VAZ” markalı maşına əyləşərək təsadüfi istiqamətdə hərəkət etdim.
Maşını sürərək Salmanbəyli kəndinə qədər gedib çıxdım.
Artıq 70 yaşım tamam olduğundan həyatımın qalan hissəsini həbsxanada keçirmək mənə ağır gəldi.
Həm də hadisəni bir anlıq əsəblə özümdən çıxaraq törətdiyimə görə öz əməllərimdən peşman olmuşam.
Məni bu həddə çatdıran Dəstəgülün durmadan ağır sözlərlə təhqir etməsi olub.
Mən əvvəlcə özümü öldürmək üçün maşını kanaldan aşağı sürmək istəsəm də, bunu edə bilmədim.
Buna görə qan təzyiqi xəstəliyi üçün mütəmadi olaraq qəbul etdiyim həblərdən bir neçəsini qəbul edərək maşının içərisində ölümümü gözləmişəm.
Həmin vaxt qohumlarım mənə ard-arda zəng etdiklərindən son nəticədə törətdiyim əməli onlara etiraf edərək, həmçinin intihar etdiyimi də dedim, gələrək məni götürmələri üçün olduğum yeri bildirdim.
Bundan sonra rayon polis şöbəsinin əməkdaşları olduğum yeri müəyyən edərək saxladılar, məni Rayon Mərkəzi Xəstəxanasına apardılar.
Məhkəmənin hökmü ilə Əliyar 14 il 6 ay müddətinə azadlıqdan məhrum edilib.
Onun cəzasını ciddi rejimli cəzaçəkmə müəssisəsində çəkməsi müəyyən edilib.
Azərbaycan ekologiya və təbii sərvətlər naziri, BMT-nin İqlim Dəyişikliyi üzrə Çərçivə Konvensiyasının Tərəflər Konfransının 29-cu sessiyasının (COP29) prezidenti Muxtar Babayev COP28-in prezidenti Sultan Əl-Cabirlə görüşüb.
Bu barədə COP28-in rəsmi “X” hesabında məlumat verilib.
Bildirilib ki, Dünya Hökumətləri Sammiti çərçivəsində keçirilən görüşdə tərəflər COP29-la bağlı əməkdaşlığı müzakirə ediblər.
Qeyd edək ki, Muxtar Babayev “Dayanıqlı maliyyələşmənin təşviqi vasitəsilə iqlim fəaliyyəti” mövzusu ilə bağlı panel müzakirədə iştirak etmək üçün Birləşmiş Ərəb Əmirliklərinin Dubay şəhərində səfərdədir.
Dr.Sultan Al Jaber, COP28 President, met with HE Mukhtar Babayev, Azerbaijan’s Minister of Ecology and Natural Resources and COP29 President-Designate, on the sidelines of the World Governments Summit to discuss collaboration on the road to COP29.#COP28 #WorldGovSummit #WGS24… pic.twitter.com/W00RvUn1sp
Tanınmış stilist Anar Ağakişiyev bundan sonra “Kanal S” televiziyasının baş direktorunun yaradıcılıq üzrə müşaviri vəzifəsində də çalışacaq.
Kanaldan “Olay”a verilən məlumata görə, bu addım televiziyanın inkişafı üçün mühüm bir addımdır.
Anar “Kanal S”in verilişlərinə yaradıcılıq töhfəsi, layihələrin peşəkarlığı, zənginliyi üçün öz qərarlarını verəcək.
Eyni zamanda yeni layihələrin hazırlanması, aparıcıların cəlb olunmasında da onun məsləhətləri vacib olacaq.
Xatırladaq ki, Anar Ağakişiyev həm də 2012-2013-cü illərdə “Kanal S”də “Dəbin hökmü” verilişinin layihə rəhbəri və aparıcısı olub.
Ağdam Musiqi Kollecinin rüşvətdə təqsirləndirilən direktoru Rafail Musayevin cinayət işi üzrə məhkəmə prosesi başa çatıb.
“Qafqazinfo” xəbər verir ki, Gəncə Ağır Cinayətlər Məhkəməsində R.Musayev Cinayət Məcəlləsinin 311.3.2 və 311.3.3-cü (təkrar və külli miqdarda rüşvət alma) maddələri ilə ittiham edilib.
Araşdırmalar zamanı məlum olub ki, R.Musayev 15 müəllimdən dərs saatlarını artırmaq üçün rüşvət götürüb.
O, həmçinin kursdan kursa keçmək üçün bəzi tələbələrin yaxınlarından da pul tələb edərək alıb.
Məhkəmə 69 yaşlı R.Musayevi qeyd edilən maddələr üzrə təqsirli bilib.
Ona 5 il azadlıqdan məhrumetmə cəzası verilib.
Lakin cəzası 3 il sınaq müddəti təyin edilməklə şərti hesab olunub.
Həmçinin R.Musayev barəsində seçilmiş ev dustaqlığı qətimkan tədbiri də ləğv edilib.
Fevralın 12-si Futbolun İnkişaf Fondunun vasitəçiliyi ilə “Zaqatala” futbol klubu və “Music Gallery” arasında sponsorluq müqaviləsinin imzalanma mərasimi keçirilib.
Tədbiri giriş sözü ilə açan FİF-in icraçı direktoru Tural Piriyev FİF-in vasitəsilə ölkə futboluna daha bir özəl sektor nümayəndəsinin cəlb olunmasından qürur duyduğunu bildirib və “AGA Group”un rəhbərliyinə bölgə klubuna dəstəyə görə təşəkkür edib.
Daha sonra “Zaqatala” PFK-nın İdarə Heyətinin üzvü Musa Qurbanov, “AGA Group”un təsisçisi Aydın Demirçi və icraçı direktoru Qafar Demirçi ilə yanaşı, “Music Gallery”nin direktoru Məsməxanım Ağayeva çıxış edib.
Çıxışlardan sonra imzalanma mərasimi baş tutub.
Tərəfdaşlıq müqaviləsini “Zaqatala” futbol klubunun İdarə Heyətinin sədri Şaban Şirdanov və “AGA Group”un təsisçisi Aydın Demirçi imzalayıblar.
Hər iki tərəf bölgə futboluna dəstəyin vacibliyini vurğulayaraq, əməkdaşlığın uğurlu olacağına inandıqlarını bildiriblər.
Məlumat üçün bildirək ki, Fond Zaqatala PFK-ya bir çox sahədə dəstək olur.
Bu il üçün qarşıya qoyulan əsas məqsədlər klubun dayanıqlı inkişaf strategiyasının hazırlanması, gəlirlərin diversifikasiyası və idarəetmə strukturunun təkmilləşdirilməsidir.
Gəlirlərin diversifikasiyası ilə əlaqədar hazırda “Biznes klub” layihəsi tətbiq olunur və oyun günü gəlirlərinin artırılması yönündə işlər aparılır.
Qeyd edək ki, 1993-cü ildən Azərbaycanda fəaliyyət göstərən “Music Gallery” mağazalar şəbəkəsi artıq 30 ildir ki, müasir ev üçün məişət texnikası, elektronika məhsulları və musiqi alətlərinin aparıcı ticarət şəbəkəsi olaraq fəaliyyətinə davam edir.
“Music Gallery” özünəməxsus məhsul çeşidi, yüksək keyfiyyət, üstün xidmət və cəlbedici qiymət standartlarını özündə birləşdirir.
Hal-hazırda mağazalar şəbəkəsinin Bakı şəhərində “Gənclik”, “İnşaatçılar”, “28 May”, “Əhmədli”, “İnqilab”, “Bakıxanov Mall” və “28 Mall”da yerləşən 7, Şirvan şəhərində isə 1 mağazası olmaqla, ümumilikdə 8 mağazası fəaliyyət göstərir.
Şirkətin məqsədi müştərilərə yüksək keyfiyyətli xidmət, rahatlıq və fərdi yanaşma nümayiş etdirməkdir.
“Music Gallery” Azərbaycanda “Yamaha” və “Sharp” brendlərinin eksklüziv, “Sony”, “Samsung”, “Bosch”, “Beko”, “LG”, “Gorenje”, “Philips”, “Honor”, “Vestel”, “Braun”, “Delonghi”, “Kenwood” kimi tanınmış brendlərin isə rəsmi tərəfdaşıdır.
Türkiyə Prezidenti Rəcəb Tayyib Ərdoğan Ankarada ilk türkiyəli astronavt Alper Gezeravcı ilə görüşüb.
Türkiyə mətbuatı yazır ki, görüş Esenboğa hava limanında baş tutub.
Görüşdə Alper Gezeravcının ailə üzvləri də iştirak ediblər.
Avropada elektrik stansiyalardan birinin ən hündür qülləsi partladılıb.
Bu barədə sosial şəbəkələrdə kadrlar yayılıb.
Hündürlüyü təxminən 120 m olan qüllə yüzlərlə tamaşaçının gözü qarşısında bir neçə saniyə ərzində uçub.
Görüntülər Sent Avolde (Fransa) kömür elektrik stansiyasındandır.
Bildirilir ki, bu, qalıq yanacaq əvəzinə yaşıl hidrogenə keçidin simvolik aktı kimi həyata keçirilib.
Azərbaycan Respublikasının Dövlət Sığorta Kommersiya Şirkətinin (“Azərsığorta”) ləğvi üçün ləğvetmə komissiyası yaradılıb.
Nazirlər Kabinetindən verilən məlumata görə, bununla bağlı Baş nazir Əli Əsədov sərəncam imzalayıb.
Sərəncama əsasən, Maliyyə Nazirliyinə ləğv edilmiş Azərbaycan Respublikası Dövlət Sığorta Kommersiya Şirkətinin mülki qanunvericiliyin tələblərinə uyğun olaraq ləğv edilməsi prosesinin aparılması məqsədilə 5 gün müddətində Maliyyə Nazirliyi və Azərbaycan İnvestisiya Holdinqinin nümayəndələrindən ibarət tərkibdə ləğvetm...
Ödənişli Bakı-Quba-Rusiya Federasiyası ilə dövlət sərhədi avtomobil yolunda VAZ-2121 markalı, 27-BU-310 dövlət qeydiyyat nişanlı nəqliyyat vasitəsilə birtərəfli müəyyən edilmiş hərəkət istiqamətinin əksinə hərəkət edən şəxslə bağlı yayılan görüntülər Baş Dövlət Yol Polis İdarəsi (BDYPİ) tərəfindən araşdırılıb.
BDYPİ-dən verilən xəbərə görə, müəyyən edilib ki, özünün və digər hərəkət iştirakçılarının həyatını təhlükəyə atan şəxs Xaçmaz rayon sakini Cavad Fərhadovdur.
Etibarnamə olmadan idarə etdiyi avtomobillə nəqliyyat axınına qarşı yüksək sürətlə hərəkət edən Cavad Fərhadov baş verə biləcək ağır faciənin məsuliyyətini dərk etmədən törətdiyi əməli tələsməyi ilə əlaqələndirib.
Kobud qayda pozuntularına yol verən sürücü barəsində qanunvericiliyə uyğun tədbirlər görülüb.
Britaniyalı iş adamı, 400-dən çox şirkətin daxil olduğu “Virgin Group”un sahibi, məşhur milyarder Riçard Branson Virciniya adalarında velosipedlə qəza keçirib.
Böyük təhlükə ilə üzləşən Branson aldığı xəsarətlərin görüntüsünü paylaşıb.
O, Qorda şəhərində velosiped sürərkən çuxura düşüb və velosipedindən yıxılıb.
İş adamı zədələnsə də, vəziyyəti ağır deyil.
73 yaşlı Branson ombasında hematoma yarandığını və dirsəyində kəsik olduğunu bildirib.
“Aleks Uilsonla birlikdə velosiped sürürdük, o da məndən sonra yıxıldı, amma xoşbəxtlikdən onun da vəziyyəti yaxşıdır”, - deyə milyarder qeyd edib.